
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1266 


1 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση - συμπλήρωση της κοινής απόφασης πε¬ 
ρί καθορισμού της τιμής των καταχωρούμενων 
στον τύπο υπηρεσιακών δημοσιεύσεων του Δημο¬ 
σίου και των Ν.Π.Δ.Δ. 1 

Σύσταση, συγκρότηση και ορισμός μελών Ομάδας Δι¬ 
οίκησης Έργου του Υπουργείου Οικονομικών και 
της Γραμματείας Υποστήριξης αυτής, για τη μελέ¬ 
τη και υποβολή προτάσεων για την αποτελεσματι¬ 
κότερη λειτουργία του υφιστάμενου Πληροφορι¬ 
κού Συστήματος του Σ.Δ.Ο.Ε. και των σχετικών 
υποδομών αυτού, κατά το μεταβατικό στάδιο, κα¬ 
θώς και η προετοιμασία - προσαρμογή αυτού για 
την ομαλή μετάπτωση στο Ολοκληρωμένο Πληρο¬ 


φορικό Σύστημα (Ο.Π.Σ) του Σ.Δ.Ο.Ε. 2 

Ανάκληση της 128727/3073/15.11.1984 απόφαση 
Υπουργού Οικονομικών περί Ταμιακής Διαχείρισης 
του Ιονίου Πανεπιστημίου. 3 

Τροποποίηση της Κ.Υ.Α. «Σύσταση της Ειδικής Υπηρε¬ 
σίας Διαχείρισης του Επιχειρησιακού Προγράμμα¬ 
τος «Οδικοί Άξονες, Λιμάνια, Αστική Ανάπτυξη». 4 

Ανάκληση της Δ4/350/25.6.2001 υπουργικής απόφα- 
σης ΦΕΚ 900 τ.Β'/12.7.2001. 5 

Χορήγηση άδειας ίδρυσης και λειτουργίας ιδιωτικού 
ΤΕΕ στη Βάσκα Μαρία. 6 

Χορήγηση άδειας ίδρυσης και λειτουργίας τομέων και 
ειδικοτήτων Β' κύκλου σπουδών Τ.Ε.Ε. 7 


Χαρακτηρισμός ως ιστορικών διατηρητέων μνημείων, 
κτιρίων του Βιομηχανικού Συγκροτήματος ΕΒΜΕ 
Α.Ε., (πρώην Τσαούσογλου) στη συμβολή των 
οδών Πετράκη και Σ. Πολυκράτους στην περιοχή 
Αγ. Ιωάννη Ρέντη στην Αθήνα (που βρίσκεται σε εκ¬ 
καθάριση βάσει των διατάξεων του Ν. 2190/1920 
και ελέγχεται από την Εθνική Τράπεζα) με τον περι¬ 
βάλλοντα χώρο τους με τα στοιχεία ΑΒΓ ... ΜΝΑ 
όπως ορίζεται στο συνημμένο τοπογραφικό διά¬ 
γραμμα . 8 


ΑΠΟΦΑΣΕΙ Σ 

Αριθ. 2/20118 (1) 

Τροποποίηση - συμπλήρωση της κοινής απόφασης περί 
καθορισμού της τιμής των καταχωρούμενων στον τύ¬ 
πο υπηρεσιακών δημοσιεύσεων του Δημοσίου και των 
Ν.Π.Δ.Δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

α) Τις διατάξειςτου Ν. 1266/82«Όργαναασκήσεωςτης 
νομισματικής πιστωτικής και συνναλλαγματικής πολιτι¬ 
κής και άλλες διατάξεις». 

β) Τις διατάξειςτου Ν. 1558/85 «Κυβέρνηση και Κυβερ¬ 
νητικά όργανα». 

γ) Τις διατάξεις του Ν. 2362/95 άρθρο 22 παρ. 5 «Περί 
Δημόσιου Λογιστικού Ελέγχου των δαπανώντου Κράτους 
και άλλες διατάξεις». 

δ) Το γεγονός ότι η δαπάνη που θα προκύψει για το 
2001, θα αντιμετωπιστεί από τις ήδη εγγεγραμμένες στον 
κρατικό προϋπολογισμό πιστώσεις. 

ε) Το έγγραφο αριθ. 22593/29.3.2001 του Νομικού Συμ¬ 
βουλίου του Κράτους. 

στ) Την ΚΥΑ αριθ. 2/69382/27.9.1999. 

ζ) Το από 21.5.2001 Υπηρεσιακό σημείωμα της 26ης 
Δ/νσηςτου Γ.Λ.Κ. 

η) Την 1039386/441/Α0006/2000 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

Τροποποιούμε την αριθ. 2/69382/27.9.1999 κοινή απόφα¬ 
ση με συμπλήρωση τέταρτου (δ) εδαφίου στην παράγραφο 
2 και προσθήκη νέας παραγράφου με αρ. 7, ως ακολούθως: 

2. δ) οι δημοσιεύσεις του Δημοσίου και των Ν.Π.Δ.Δ. 
πρέπει να γίνονται με γραμματοσειρά επτά (7) στιγμών και 
με διάστοιχο 8,5 στιγμών, εκτός εάν ειδικοί λόγοι που θα 
αναφέρονται στη σχετική εντολή δημοσιεύσεως, επιβάλ¬ 
λουν χρησιμοποίηση διαφορετικού μεγέθους γραμματο¬ 
σειράς και διάστιχου. 

7. Ο καθορισμός της τιμής των υπηρεσιακών δημοσιεύ¬ 
σεων εκτός του Δημοσίου και των Ν.Π.Δ.Δ. έχει εφαρμο¬ 
γή και για τις δημοσιεύσεις των Ο.Τ.Α, α’ και β’ βαθμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά η απόφαση ισχύει ως έχει. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Σεπτεμβρίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΤΥΠΟΥ & ΜΕΣΩΝ ΜΑΖ. ΕΝΗΜΕΡΩΣΗΣ 

ΓΕΩΡ. ΔΡΥΣ ΔΗΜ. ΡΕΠΠΑΣ 

-♦- 

Αριθ. 1089700/1037/Α0006 (2) 

Σύσταση, συγκρότηση και ορισμός μελών Ομάδας Διοίκη¬ 
σης Έργου του Υπουργείου Οικονομικών και της Γραμ- 
ματείας Υποστήριξης αυτής, για τη μελέτη και υποβολή 
προτάσεων για την αποτελεσματικότερη λειτουργία 
του υφιστάμενου Πληροφορικού Συστήματος του 
Σ.Δ.Ο.Ε. και των σχετικών υποδομών αυτού, κατά το με¬ 
ταβατικό στάδιο, καθώς και η προετοιμασία- προσαρ¬ 
μογή αυτού για την ομαλή μετάπτωση στο Ολοκληρω¬ 
μένο Πληροφορικό Σύστημα (Ο.Π.Σ) του Σ.Δ.Ο.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ128 Α'), όπωςτροπο- 
ποιήθηκε και ισχύει. 

β) Του άρθρου 34του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 
Α'), σε συνδυασμό με τις διατάξεις του άρθρου 13του Ν. 
2346/95 (ΦΕΚ220 Α'). 

γ) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 76 Α') όπως τροποποιήθηκε και 
κωδικοποιήθηκε με τις διατάξεις του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45 Α'). 

δ) Τηςπαρ.22του άρθρου 5του Ν. 2343/95 (ΦΕΚ211 Α') 

ε) Του άρθρου 19του Ν.2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40 Α'). 

2. Τις σχετικές υπηρεσιακές ανάγκες για τη μελέτη και 
προετοιμασία των πληροφοριακών υποδομών του 
Σ.Δ.Ο.Ε. κατά την μεταβατική περίοδο μέχρι την έναρξη 
της παραγωγικής λειτουργίας του Ολοκληρωμένου Πλη¬ 
ροφορικού Συστήματος (Ο.Π.Σ) του Σ.Δ.Ο.Ε.. 

3. Το γεγονός ότι, από τις διατάξεις της απόφασης αυτής 
προκαλείται δαπάνη, για την αμοιβή των μελών της Συντο¬ 
νιστικής Επιτροπής και της Ομάδας Εργασίας, καθώς και 
της Γραμματειακής Υποστήριξης αυτών, το ύψος της οποί¬ 
ας και τα άλλα θέματα καταβολής της θα καθοριστούν με 
άλλη ειδική απόφασή μας, που θα εκδοθεί προς τούτο. 

4. Την αριθμ. 1042108/473/Α0006/5.5.2000 απόφαση 
του Υπουργού Οικονομικών (ΦΕΚ595Β'),μετην οποία με¬ 
ταβιβάσθηκε η εξουσία στο Γ ενικό Γ ραμματέα, στους Γε¬ 
νικούς Διευθυντές κ.λ.π., να υπογράφουν «Με εντολή 
Υπουργού», αποφασίζουμε: 

ΜΕΡΟΣΑ' 

Σύσταση και Οργανωτική δομή της Ο.Δ.Ε. 

I. Συνιστούμε στο Υπουργείο Οικονομικών Ομάδα Διοί¬ 


κησης Έργου (Ο.Δ.Ε.) για τη μελέτη και υποβολή προτά¬ 
σεων για την αποτελεσματικότερη λειτουργία του υφι¬ 
στάμενου Πληροφορικού Συστήματος του Σ.Δ.Ο.Ε. και 
των σχετικών υποδομών αυτού, κατά το μεταβατικό στά¬ 
διο, καθώς και την προετοιμασία - προσαρμογή αυτού για 
την ομαλή μετάπτωση στο Ολοκληρωμένο Πληροφορικό 
Σύστημα (Ο.Π.Σ) του Σ.Δ.Ο.Ε 

II. Ορίζουμε την οργανωτική δομή, το έργο και τη λει¬ 
τουργία της παραπάνω Ο.Δ.Ε., ως εξής: 

1. Η Ο.Δ.Ε. αποτελείται από τα παρακάτω μονομελή και 
συλλογικά όργανα διοίκησης αυτής: 

Α. Μονομελή όργανα Διοίκησης της Ο.Δ.Ε είναι: 
α) Ο Συντονιστής Έργου 
β) Ο Αναπληρωτής Συντονιστής Έργου 
γ) Ο Υπεύθυνος Θεμάτων Διοικητικής Υποστήριξης 
δ) Ο Υπεύθυνος Θεμάτων Φορολογικών Ελέγχων 
ε) Ο Υπεύθυνος Θεμάτων Τελωνειακών και Ειδικών 
Ελέγχων 

Β. Συλλογικά όργανα Διοίκησης της Ομάδας Εργασίας 
είναι: 

α) Η Συντονιστική Επιτροπή της Ο.Δ.Ε. 
β) Η Υποομάδα Οργανωτικών Θεμάτων 
γ) Η Υποομάδα Λειτουργιών Ελέγχου 

ΜΕΡΟΣΒ' 

Έργο της Ο.Δ.Ε. και των οργάνων αυτής 

III. Έργο της ομάδας Διοίκησης Έργου (Ο.Δ.Ε.) είναι η 
μελέτη και προετοιμασία - προσαρμογή του υφιστάμενου 
Πληροφοριακού Συστήματος και των σχετικών υποδο¬ 
μών του Σ.Δ.Ο.Ε., για την αποτελεσματικότερη λειτουρ¬ 
γία τους κατά τη μεταβατική περίοδο μέχρι την έναρξη 
της παραγωγικής λειτουργίας του Ολοκληρωμένου Πλη¬ 
ροφοριακού Συστήματος του Σ.Δ.Ο.Ε. και για την ομαλή 
μετάπτωση αυτών στο παραπάνω Ολοκληρωμένο Πλη¬ 
ροφοριακό Σύστημα και ειδικότερα: 

α) Η μελέτη, κατάρτιση και ενημέρωση των Πινάκων 
Αναφοράς / Κωδικοποιήσεων που είναι αναγκαίοι για την 
λειτουργία: 

1. του υφιστάμενου μηχανογραφικού περιβάλλοντος 
της Υπηρεσίας. 

2. του μηχανογραφικού περιβάλλοντος της Υπηρεσίας 
που θα είναι εν λειτουργία κατά την μεταβατική περίοδο. 

β) Η μελέτη και πρόταση για τροποποιήσεις του Κανονι¬ 
σμού Λειτουργίας της Υπηρεσίας που τυχόν απαιτούνται να 
γίνουν κατά την μεταβατική περίοδο της προετοιμασίας. 

γ) Η μελέτη της υφιστάμενης κτιριολογικής υποδομής 
όλων των Υπηρεσιών του Σ.Δ. Ο. Ε. και η πρόταση για απαι- 
τούμενες βελτιώσεις κατά τη μεταβατική περίοδο. 

δ) Η προετοιμασία και ο έλεγχος των δεδομένων του 
υφιστάμενου μηχανογραφικού περιβάλλοντος για την με¬ 
τάπτωσή τους στο μελλοντικό. 

ε) Η μελέτη που θα καταδείξει την αναγκαιότητα ενο- 
ποίησηςτων υφισταμένων στο Σ.Δ.Ο.Ε. κατά την μεταβα¬ 
τική περίοδο μηχανογραφικών περιβαλλόντων. 

στ) Η ενημέρωση και εκπαίδευση των χρηστών τόσο 
στο υφιστάμενο μηχανογραφικό σύστημα της Υπηρε¬ 
σίας, όσο και στο μηχανογραφικό περιβάλλον της Υπηρε¬ 
σίας, που θα είναι εν λειτουργία κατά την μεταβατική πε¬ 
ρίοδο. 

- Γιατην αποτελεσματικότερη διεκπεραίωση του έργου 
της η Ο.Δ.Ε. θα συνεργάζεται με άλλα συλλογικά όργανα 

(Ομάδες Εργασίας ή Έργου, Επιτροπές κλ.π. που έχουν 
συναφές αντικείμενο, και κυρίως με την Ομάδα Έργου 
του Ολοκληρωμένου Πληροφοριακού Συστήματος του 
Σ.Δ.ΟΈ.) και Υπηρεσίες του Υπουργείου Οικονομικών. 

IV. Έργο των συλλογικών Οργάνων της Ο.Δ.Ε., τα κα¬ 
θήκοντα και οι αρμοδιότητες των μονομελών Οργάνων 
αυτής, είναι τα εξής: 

Α. Έργο της Συντονιστικής Επιτροπής της Ο.Δ.Ε. είναι η 
παρακολούθηση, κατεύθυνση, συντονισμός και έλεγχος 
της υλοποίησης του έργου της ομάδας και ειδικότερα: 

α) Η ευθύνη για την γενική στρατηγική του Έργου της 
Ομάδας Εργασίας και η επίλυση κάθε προβλήματος της 
Ομάδας. 

β) Ο ορισμός χρονοπρογράμματος του Έργου της 
Ομάδας και ο έλεγχος υλοποίησής του. 

γ) Η συνεργασία με άλλες Ομάδες ή Επιτροπές του 
Υπουργείου που έχουν συναφές αντικείμενο και ειδικότε¬ 
ρα με την Ομάδα Διοίκησης Έργου του Ο.Π.Σ., Σ.Δ.ΟΈ. 

δ) Η εισήγηση για την αναγκαιότητα συνεργασίας με 
τρίτους, εντός και εκτός Υπουργείου Οικονομικών, σε 
σχέση με τους στόχους και το έργο της Ομάδας. 

Γιατην αποτελεσματικότερη εκτέλεση του Έργου της η 
Συντονιστική Επιτροπή συνεργάζεται με τον Ειδικό Γραμ- 
ματέατου Σ.Δ.ΟΈ., ο οποίος καθορίζει και εποπτεύει την 
τήρηση των γενικών κατευθυντήριων γραμμών υλοποίη¬ 
σης του Έργου. 

Β. Έργο της Υποομάδας Οργανωτικών Θεμάτων της 
Ο.Δ.Ε. είναι: 

Η μελέτη, κατάρτιση και συνεχή ενημέρωση των Πινά¬ 
κων Αναφοράς και Κωδικοποιήσεων που αφορούν θέμα¬ 
τα διαχείρισης ανθρώπινου δυναμικού, υλικοτεχνικών μέ¬ 
σων και κτιρίων, διάβρωσης των Υπηρεσιών, κανονισμού 
λειτουργίας της Υπηρεσίας, διαχείρισης εντύπων, εκπαί¬ 
δευσης, και γενικότερα θεμάτων διοικητικής υποστήρι¬ 
ξης της Υπηρεσίας. 

Επίσης θέματα συνεργασίας με τρίτους φορείς, θέματα 
προετοιμασίας μετάπτωσης δεδομένων και μελέτης ανα¬ 
γκαιότητας ενοποίησης των υφισταμένων κατά την μετα¬ 
βατική περίοδο μηχανογραφικών περιβαλλόντων, σε συ¬ 
νεργασία με την Υποομάδα Λειτουργιών Ελέγχου. 

Γ. Έργο της Υποομάδας Λειτουργιών Ελέγχου της 
Ο.Δ.Ε. είναι: 

Η μελέτη, κατάρτιση και συνεχή ενημέρωση των Πινά¬ 
κων Αναφοράς και Κωδικοποιήσεων που αφορούν θέμα¬ 
τα κωδικοποίησης φορολογικών και τελωνειακών παρα¬ 
βάσεων, κατηγοριών ελέγχου, ελεγκτικών επαληθεύσε¬ 
ων και γενικότερα διαχείρισης διαδικασίας Φορολογικών, 
Τελωνειακών και Ειδικών Ελέγχων. 

Επίσης θέματα συνεργασίας με τρίτους φορείς και θέ¬ 
ματα προετοιμασίας μετάπτωσης δεδομένων και μελέτης 
αναγκαιότητας ενοποίησης των υφισταμένων κατά την 
μεταβατική περίοδο μηχανογραφικών περιβαλλόντων, σε 
συνεργασία με την Υποομάδα Οργανωτικών Θεμάτων. 

Δ. Τα καθήκοντα και οι αρμοδιότητες των μονομελών 
οργάνων διοίκησης της Ο.Δ.Ε., είναι για κάθε ένα απ’ αυ¬ 
τά τα εξής αντίστοιχα: 

1. Του Συντονιστή της Ομάδας Εργασίας είναι: 

α) Η διοίκηση του Έργου της Ομάδας Εργασίας, η κα¬ 
τεύθυνση, ο συντονισμός, ο έλεγχος και η αξιολόγηση 
των εργασιών των μελώντης Ομάδας και των Υποομάδων 
Εργασίας. 


β) Ο συντονισμός και η ανακατανομή των εμπλεκόμε¬ 
νων στο οργανωτικό σχήμα της Ομάδας Εργασίας, η ανά¬ 
θεση σε αυτούς συγκεκριμένων εργασιών και η παρακο¬ 
λούθηση της υλοποίησής τους. 

γ) Η αλληλογραφία με τις αρμόδιες Υπηρεσίες που 
εμπλέκονται κατά οιονδήποτε τρόπο στην υλοποίηση του 
Έργου της Ομάδας Εργασίας. 

δ) Η εξομάλυνση τυχόν διαφωνιών που προκύπτουν κα¬ 
τά την υλοποίηση του Έργου της Ομάδας. 

2. Του Αναπληρωτή Συντονιστή της Ομάδας Εργασίας 
είναι: 

Η αναπλήρωση του Συντονιστή της Ομάδας Εργασίας 
σε περίπτωση απουσίας ή κωλύματος του, σε όλες τις αρ¬ 
μοδιότητες και καθήκοντα αυτού. 

3. Του Υπεύθυνου Θεμάτων Διοικητικής Υποστήριξης 
είναι: 

α) Η κατεύθυνση, ο συντονισμός και παρακολούθηση 
των Διοικητικών και Οργανωτικών θεμάτων της Ομάδας 
Εργασίας. 

β) Η συνεργασία με τις αρμόδιες Υπηρεσίες και ομάδες 
συναφών έργων, σχετικά με θέματα Διοικητικής Υποστή¬ 
ριξης της Ομάδας Εργασίας. 

4. Του Υπεύθυνου θεμάτων Φορολογικών Ελέγχων εί¬ 
ναι: 

α) Η κατεύθυνση, ο συντονισμός και παρακολούθηση 
των εργασιών της Ομάδας που άπτονται θεμάτων Φορο¬ 
λογικού ελέγχου. 

β) Η συνεργασία με τις αρμόδιες Υπηρεσίες και ομάδες 
συναφών έργων, σχετικά με θέματα Φορολογικού Ελέγ¬ 
χου. 

5. Του Υπεύθυνου θεμάτων Τελωνειακών και Ειδικών 
Ελέγχων είναι: 

α) Η κατεύθυνση, ο συντονισμός και παρακολούθηση 
των εργασιών της Ομάδας που άπτονται θεμάτων Τελω¬ 
νειακών και Ειδικών Ελέγχων. 

β) Η συνεργασία με τις αρμόδιες Υπηρεσίες και ομάδες 
συναφών έργων, σχετικά με θέματα Τελωνειακών και Ει¬ 
δικών Ελέγχων. 

ΜΕΡΟΣΓ' 

Συγκρότηση και ορισμός μελώντων οργάνωντης Ο.Δ.Ε. 

V. Συγκροτούμε και ορίζουμε τα μονομελή και συλλογι¬ 
κά όργανα της Ο.Δ.Ε., ως εξής: 

Α. Μονομελή όργανα Διοίκησης της Ο.Δ.Ε. 

1. Ιωάννης, Τζίμας Διευθυντής, του κλάδου ΠΕ/Α Εφο¬ 
ριακών, που υπηρετεί ως Προϊστάμενος της Διεύθυνσης 
Σχεδιασμού Ελέγχων και Δίωξης του Σ.Δ.ΟΈ., ως Συντο¬ 
νιστή της Ομάδας Εργασίας και Πρόεδρο της Συντονιστι¬ 
κής Επιτροπής της Ο.Δ.Ε. 

2. Ανδρέας Πάνος, Διευθυντής,του κλάδου ΠΕ/ΑΤελω- 
νειακών, που υπηρετεί ως Αναπληρωτής Προϊστάμενος 
της Διεύθυνσης Σχεδιασμού Ελέγχων και Δίωξης του 
Σ.Δ.ΟΈ., ως Αναπληρωτής Συντονιστής της Ο.Δ.Ε. 

3. Ηλίας Καβάκας, Διευθυντής, του κλάδου ΠΕ/Α Τελω¬ 
νειακών, που υπηρετεί ως Προϊστάμενος της Διεύθυνσης 
Διοικητικής Υποστήριξης του Σ.Δ.ΟΈ., ως Υπεύθυνο Θε¬ 
μάτων Διοικητικής Υποστήριξης. 

4. Ανδρέας Κυρίτσης, Διευθυντής, του κλάδου ΠΕ/Α 
Εφοριακών, που υπηρετεί ως Προϊστάμενος της Περιφε¬ 
ρειακής Διεύθυνσης Αττικής του Σ.Δ.ΟΈ., ως Υπεύθυνο 
Θεμάτων Φορολογικών Ελέγχων. 

5. Παναγιώτης Δουβής, Διευθυντής, του κλάδου ΠΕ/Α 
Τελωνειακών, που υπηρετεί ως Προϊστάμενος της Διεύ¬ 
θυνσης Ειδικών Οικονομικών Ερευνών του Σ.Δ.Ο.Ε. ως 
Υπεύθυνο Θεμάτων Τελωνειακών και Ειδικών Ελέγχων. 

Β. Συντονιστική Επιτροπή της Ο.Δ.Ε. 

Η Συντονιστική Επιτροπή αποτελείται: 

1. από τα παραπάνω μονομελή όργανα Διοίκησης της 
Ο.Δ.Ε. και 

2. από τους Υπεύθυνους των δύο Υποομάδων (Λειτουρ¬ 
γιών Ελέγχου και Οργανωτικών Θεμάτων) της Ο.Δ.Ε. και 
ειδικότερα: 

α) Γεώργιο Μητσόπουλο, υπάλληλο με βαθμό Α', του 
κλάδου ΠΕ Εφοριακών, που υπηρετεί ως Προϊστάμενος 
του Τμήματος του τμήματος Δεδομένων, Τεκμηρίωσης 
και Ανάλυσης της Διεύθυνσης Σχεδιασμού Ελέγχων και 
Δίωξης του Σ.Δ.Ο.Ε., ως Υπεύθυνο της Υποομάδας Λει¬ 
τουργιών Ελέγχου. 

β) Ελισάβετ Γεωργιάδου, υπάλληλο με βαθμό Α' του 
κλάδου ΠΕ Εφοριακών , που υπηρετεί ως Προϊσταμένη 
του Τμήματος Νομικής Υποστήριξης της Διεύθυνσης Δι¬ 
οικητικής Υποστήριξης του Σ.Δ.Ο.Ε., ως Υπεύθυνης της 
Υποομάδας Οργανωτικών Θεμάτων. 

Γ. Υποομάδα Λειτουργιών Ελέγχου 

1. Γιώργος Μητσόπουλος , ΠΕ/Α Εφοριακών, ως Υπεύ¬ 
θυνος της Υποομάδας. 

2. Αναστάσιος Κρίκος , ΠΕ/Α Εφοριακών ,ως μέλος. 

3. Αντώνης Καραβοκύρης, ΠΕ/Α Εφοριακών, ως μέλος. 

4. Γ ιώργος Παχάκης, ΠΕ/Α Εφοριακών, ως μέλος. 

5. Ευάγγελος Καραμάνος, ΠΕ/Α Τελωνειακών, ως μέ¬ 
λος. 

6. Θεόδωρος Φλωράτος, ΠΕ/Α Τελωνειακών ,ως μέλος. 

7. Γ ιώργος Γ ρίβας, ΠΕ/Α Εφοριακών, ως μέλος. 

8. Αναστάσιος Μπεζεντάκος , ΠΕ/Α Εφοριακών, ως μέ¬ 
λος. 

9. Παναγιώτης Μαντούβαλος, ΠΕ/Α Τελωνειακών, ως 
μέλος. 

10. Δημήτριος Κωνσταντόπουλος, ΠΕ/Α Τελωνειακών, 
ως μέλος 

11. Αθανάσιος Γκικόπουλος, ΠΕ/Α Εφοριακών, ως μέλος. 

12. Σταύρος Θωμαδάκης, ΠΕ/Α Εφοριακών, ως μέλος. 

13. Μάριος Μιχαηλίδης, ΠΕ/Γ Εφοριακών, ως μέλος. 

14. Αντώνιος Κυπαρίσης, ΤΕ/Α Τελωνειακών, ως μέλος. 

15. Θεόδωρος Μπέλεχας, ΔΕ/Β Τελωνειακών, ως μέλος. 

16. Κυριάκος Μπουντούρης ,ΔΕ/Β Τελωνειακών, ως μέ¬ 
λος. 

17. Χρήστος Κατάρας, ΔΕ/Β Εφοριακών, ως μέλος. 

18. Νικόλαος Θεοδωράκης , ΔΕ/Γ Πληροφορικής, ως 
μέλος. 

19. Ελένη Σπανουδάκη του κλάδου, ΤΕ/Α Πληροφορι¬ 
κής, ως μέλος. 

Δ. Υποομάδα Οργανωτικών θεμάτων 

1. Ελισάβετ Γεωργιάδου ,ΠΕ/Α Εφοριακών ως Υπεύθυ¬ 
νη της Υποομάδας: 

2. Κωνσταντίνος Λιαπής, ΠΕ/Α Τελωνειακών, ως μέλος. 

3. Χριστίνα Καραβασίλη, ΠΕ/Α Εφοριακών, ως μέλος. 

4. Ιωάννα Γιώτη, ΠΕ/Α Εφοριακών, ως μέλος. 

5. Ανδρέας Καραχάλιος,ΤΕ/Β Τελωνειακών, ως μέλος. 

6. Γεώργιος Βερναδάκης, ΔΕ/Β Τελωνειακών, ως μέλος. 

7. Αλέξανδρος Παπαδόπουλος, ΔΕ/Β Εφοριακών, ως 
μέλος. 

8. Μαρία Κουτσουρούπα, ΔΕ/Β Εφοριακών, ως μέλος. 


9. Σταυρούλα Δούκα, ΤΕ/Α Πληροφορικής, ως μέλος. 

VI. Τα καθήκοντα και οι αρμοδιότητες των Υπευθύνων 
των Υποομάδων Λειτουργιών Ελέγχου και Οργανωτικών 
Θεμάτων, είναι τα εξής: 

α) Η διοίκηση, κατεύθυνση, κατανομή .συντονισμός, 
έλεγχος και αξιολόγηση των εργασιών των μελών της 
Υποομάδας Εργασίας. 

β) Η τακτή και έκτακτη ενημέρωση της Συντονιστικής 
Επιτροπής, σχετικά με την πορεία των εργασιών της ομά¬ 
δας του. 

γ) Η εισήγηση στη Συντονιστική Επιτροπή προτάσεων 
επί θεμάτων αρμοδιότητας της Υποομάδας που είναι 
υπεύθυνος. 

ΜΕΡΟΣΔ' 

Γραμματεία Υποστήριξης της Ο.Δ.Ε 

VII. Η Γραμματειακή Υποστήριξη της Ο.Δ.Ε. γίνεται από 
τους παρακάτω υπαλλήλους του Σ.Δ.Ο.Ε., για κάθε συλ¬ 
λογικό όργανο αυτής, ως εξής: 

α) Τσαμπίκα Μανέπα υπάλληλο με βαθμό Γ, του κλά¬ 
δου ΔΕ Δακτυλογράφων, για τη Συντονιστική Επιτροπή 
της Ο.Δ.Ε. 

β) Διονυσία Τζώρτζη, υπάλληλο με βαθμό Γ, του κλά¬ 
δου ΔΕ Δακτυλογράφων, για την υποομάδα Λειτουργιών 
Ελέγχου. 

γ) Αναστασία Χαλκού, υπάλληλο με βαθμό Α', του κλά¬ 
δου ΔΕ Εφοριακών, για την υποομάδα οργανωτικών Θε¬ 
μάτων. 

ΜΕΡΟΣΕ' 

Λειτουργία της Ο.Δ.Ε, και αποζημίωσης των μελών και 
της Γραμματείας αυτής: 

VIII. Λειτουργία της Ο.Δ.Ε. 

1. Η Συντονιστική Επιτροπή συνεδριάζει υποχρεωτικά 
κάθε μήνα και εκτάκτως όποτε κρίνεται σκόπιμο και ανα¬ 
γκαίο. 

2. Η Συντονιστική Επιτροπή και η ομάδα Έργου θα συ¬ 
νεδριάζει εντός και εκτός των ωρών του κανονικού ωρα¬ 
ρίου λειτουργίας των Δημοσίων Υπηρεσιών, στα γραφεία 
της κεντρικής υπηρεσίας του Σ.Δ.Ο.Ε. και η διάρκεια λει- 
τουργίαςτους ορίζεται μέχριτην ολοκλήρωση του έργου. 

IX. Η αποζημίωση των μελών και της γραμματείας της 
Ο.Δ.Ε. θα καθοριστεί με άλλη απόφαση του Υπουργού Οι¬ 
κονομικών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Σεπτεμβρίου 2001 

Με εντολή Υπουργού 
Ο Γενικός Διευθυντής 
ΝΙΚ. ΣΤΑΥΡΙΑΝΑΚΗΣ 

-♦- 

Αριθ. 2/52785/Α0024 (3) 

Ανάκληση της 128727/3073/15.11.1984 απόφαση Υπουρ¬ 
γού Οικονομικών περί Ταμιακής Διαχείρισης του Ιονί- 
ου Πανεπιστημίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
Νομικών Προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίησητου από 20.1.1932 Π.Δ/τος. 

3. Το Π.Δ/γμα 496/74 «Περί λογιστικού ΝΠΔΔ». 

4. Το Π.Δ/γμα 83/7.3.1984 (ΦΕΚ 31 /Α/20.3.1984) «Ίδρυ¬ 
ση Παν/μίου Αιγαίου, Ιονίου Παν/μίου και Παν/μίου Θεσ¬ 
σαλίας». 

5. Την αριθμ. 128727/15.11.1984 απόφαση του Υπουρ¬ 
γού των Οικονομικών «Ανάθεση της διαχείρισης του Ιονί- 
ου Παν/μίου στην Τράπεζα της Ελλάδος». 

6. Το αριθμ. 25049/13.9.2001 έγγραφο της Τράπεζας της 
Ελλάδος με το οποίο ζητείται με απόφαση της Διοικούσας 
Εππροπής του Ιόνιου Παν/μίου η μεταφορά της ταμειακής 
διαχείρισης, από το κεντρικό κατάστημα, στό υποκατάστη¬ 
μα της Τ ράπεζας της Ελλάδος στην Κέρκυρα. 

7. Την απόφαση του Υπουργού Οικονομικών αρίθμ 
2/38554/0004/23.5.2000(ΦΕΚ 703/Β/7.6.2000) «Περί με- 
ταβιβάσεως αρμοδιοτήτων και της εξουσίας να υπογρά¬ 
φουν με εντολή Υφυπουργού στο Γεν. Γραμματέα Δημο¬ 
σιονομικής Πολιτικής, στους Γεν. Διευθυντές και τους 
Προϊσταμένους Δ/νσεων και Τμημάτων του Γ ενικού Λογι¬ 
στηρίου του Κράτους». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Ανακαλούμε την αριθμ. 128727/3073/15.11.1984 από¬ 
φαση του Υπουργού Οικονομικών σχετικά με την εξυπη¬ 
ρέτηση της ταμειακής διαχείρισης του Ιόνιου Παν/μίου 
από την Τράπεζα της Ελλάδος - Κεντρικό Κατάστημα, και 
ορίζουμε τη μεταφορά της ταμειακής διαχείρισης στο 
υποκατάστημα της Τράπεζας της Ελλάδος στην Κέρκυ¬ 
ρα, δεδομένου ότι εκεί βρίσκεται η έδρα του Πανεπιστη¬ 
μίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Σεπτεμβρίου 2001 

Με εντολή Υπουργού 

Ο Διευθυντής 

ΓΕΩΡΓΙΟΣ ΙΟΡΔ. ΠΑΠΑΔΟΠΟΥΛΟΣ 

-♦- 

Αριθ. Δ17α/03/49/Φ.8 (4) 

Τροποποίηση της Κ.Υ.Α. «Σύσταση της Ειδικής Υπηρε¬ 
σίας Διαχείρισης του Επιχειρησιακού Προγράμματος 
«Οδικοί Άξονες, Λιμάνια, Αστική Ανάπτυξη». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α), όπως συμπληρώθηκε 
με το άρθρο 27 του Ν. 2081/92 (ΦΕΚ 154/Α) καιαντικατα- 
στάθηκε με το άρθρο 1, παρ. 2α του Ν. 2469/97 (ΦΕΚ 
38/Α), 

2. Την κοινή απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Αποκέ¬ 


ντρωσης για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης με αριθ. ΔΙΔΚ/Φ/1/2/11187/12.5.2000 (ΦΕΚ 
630/Β). 

3. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΟΕ/27081/540/ 
27.7.2000 «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ970/Β/3.8.2000). 

4. Την κοινή απόφαση του Πρωθυπουργού και του 
Υπουργού Οικονομικών με αρ. ΔΙΟΕ/1039386/441/Α. 
0006/21.4.2000 «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών» (ΦΕΚ 
571/Β/21.4.2000). 

5. Τον Κανονισμό (ΕΚ) 1260/99 του Συμβουλίου της 
21.6.1999. 

6. Το Νόμο 2860/2000 (ΦΕΚ 251/14.11.2000) και ειδικό¬ 
τερα το άρθρο 7 και τα άρθρα 4,5 και 6 αυτού. 

7. Το Κ.Π.Σ. 2000-2006 και ειδικότερα το Επιχειρησιακό 
Πρόγραμμα «Οδικοί Άξονες, Λιμάνια, Αστική ανάπτυξη» 
το οποίο υποβλήθηκε στην Επιτροπή ΕΚ, την αρμοδιότη¬ 
τα διαχείρισης και εφαρμογής του οποίου έχει το Υπουρ¬ 
γείο Περιβάλλοντος, Χωροταξίας και Δημοσίων Έργων. 

8. Την Κ.Υ.Α. αριθ. Δ17α/10/68/Φ.8/27.2.2000 των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εθνικής Οικονομίας και Οικονομικών και Περι¬ 
βάλλοντος, Χωροταξίας και Δημοσίων Έργων (ΦΕΚ 2 
Β’/4.1.2001). 

9. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού Δημοσίων επενδύσεων, 
αποφασίζουμε: 

Τροποποιούμε την Κ.Υ.Α. αριθ. Δ17α/10/68/Φ.8/27.2.2000 
των Υπουργών Εσωτερικών, Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών και Περι¬ 
βάλλοντος, Χωροταξίας και Δημοσίων Έργων (ΦΕΚ 2 
Β’/4.1.2001), ως εξής: 

1. Η παράγραφος 2 του άρθρου 4της ανωτέρω Κ.Υ.Α., 
αντικαθίσταται ως εξής: 

«2. Το προσωπικό της Υπηρεσίας Διαχείρισης Επιχειρη¬ 
σιακού Προγράμματος «Οδικοί Άξονες, Λιμάνια, Αστική 
Ανάπτυξη», δύναται να ανέρχεται σε 25 άτομα, εκ των 
οποίων δύο (2) τουλάχιστον στο Γ ραφείο Ο.Π.Σ, τα οποία 
κατά κατηγορία είναι: 

Α. Κατηγορία Πανεπιστημιακής Εκπαίδευσης, 20 άτο¬ 
μα, 

Β. Κατηγορία Τεχνολογικής Εκπαίδευσης, 2 άτομα, 

Γ. Κατηγορία Δευτεροβάθμιας Εκπαίδευσης, 3 άτομα.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗ ΣΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

Αριθ. Δ4/462 (5) 

Ανάκληση της Δ4/350/25.6.2001 υπουργικής απόφασης 
ΦΕΚ 900 Τ.Β712.7.2001. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του Ν. 2640/98 «Δευτερο¬ 
βάθμια Τεχνική - Επαγγελματική Εκπαίδευση και άλλες 
διατάξεις» (Α’ 206). 

2. Τις αριθμ. Γ2/3914/18.8.99 (Β' 1717) και Γ2/4487/ 
6.10.99( ΒΊ 894) αποφάσεις του ΥΠΕΠΘ «Καθορισμός το¬ 
μέων και ειδικοτήτων των Τ. Ε.Ε., Ωρολόγιο Πρόγραμμα 
Μαθημάτων». 

3. Την αριθμ. ΣΤ5/25/26.4.2000 (Β’ 582) κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων «Ορισμός αρμοδιοτήτων Υφυπουρ¬ 
γού Εθνικής Παιδείας και Θρησκευμάτων». 

4. Τις διατάξεις του άρθρου 29Ατου Ν. 1558/85 (Α' 137), 
όπως προστέθηκε με το άρθρο του Ν. 2081/92 και αντικα- 
ταστάθηκε με το άρθρο 1 του Ν. 2469/97 (Α’ 38). 

5. Την πρόταση της Διεύθυνσης Δευτεροβάθμιας Εκ¬ 
παίδευσης Κέρκυρας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού Προϋπολογισμού, 
αποφασίζουμε: 

Ανακαλούμε την αριθμ. Δ4/350/25.6.2001, ΦΕΚ 900 
τ.Β'/12.7.2001, υπουργική απόφαση στο μέρος που αφο¬ 
ρά την κατάργηση των κατωτέρω Τομέων και Ειδικοτήτων 
στο Ιο και2οΤ.Ε.Ε. Κέρκυρας, ως ακολούθως: 

ΙοΤ.Ε.Ε. Κέρκυρας 

Στον Τομέα Οικονομίας και Διοίκησης τις ειδικότητες:- 
Υπαλλήλων Οικονομικών Υπηρεσιών 

- Υπαλλήλων Διοίκησης 

Στον Τομέα Κατασκευών την ειδικότητα: 

- Σχεδιαστών Τεχνικών Έργων με χρήση Η/Υ. 

2οΤ.Ε.Ε. Κέρκυρας 

Τομέας Αισθητικής - Κομμωτικής τις ειδικότητες: 

- Αισθητικής Τέχνης 

- Κομμωτικής Τέχνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2001 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-Φ- 

Αριθ. Φ1/232/Δ5/10057 (6) 

Χορήγηση άδειας ίδρυσης και λειτουργίας ιδιωτικού 
ΤΕΕ στη Βάσκα Μαρία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(ΦΕΚ 206/τ.Α’), του Β.Δ. 685/72 (ΦΕΚ 196/τ.Α’) και του 
Π.Δ. 813/77 (ΦΕΚ259/τ.Α’). 

2. Τις αριθμ. 9/16.3.2001 και 28/2.8.2001 πράξεις του 
ΠΥΣΔΕ της Β’ Δ/νσης ΔΈ. Αθήνας. 

3. Την αριθμ. ΣΤ5/25/26.4.2000 (ΦΕΚ 582/τ.Β’) κοινή 
απόφαση του Πρωθυπουργού και του Υπουργού Εθνικής 


Παιδείας και Θρησκευμάτων με θέμα: «αρμοδιότητες 
Υφυπουργού ΥΠΕΠΘ», αποφασίζουμε: 

Χορηγούμε στη Βάσκα Μαρία του Νικολάου, άδεια 
ίδρυσης και λειτουργίας ιδιωτικού τεχνικού επαγγελματι¬ 
κού εκπαιδευτηρίου (ΤΈΈ.) που θα λειτουργήσει στα 
Βριλήσσια, στο κτίριο της οδού 28ης Οκτωβρίου 58, από 
το σχολικό έτος 2001 -2002 με τομείς και ειδικότητες, ως 
εξής: 

1. ΤΟΜΕΑΣ Πληροφορικής - Δικτύων Η/Υ με ειδικότητες 
α) Υπαλλήλων Οικονομικών Υπηρεσιών (Α’ και Β’ κύ¬ 
κλου) 

β) Υπαλλήλων Διοίκησης (Α’ και Β’ κύκλου) 
γ) Ξενοδοχειακών Επιχειρήσεων (Α’ και Β’ κύκλου) 

2. ΤΟΜΕΑΣ Εφαρμοσμένων Τεχνών με ειδικότητες 
α) Σχεδιασμού Εσωτερικών Χώρων (Α’ και Β’ κύκλου) 
β) Γραφικών Τεχνών (Α’ και Β’ κύκλου) 

γ) Επιπλοποιίας (Α’ και Β’ κύκλου) 
δ) Συντήρησης Έργων Τέχνης - Αποκατάστασης (Α’ και 
Β’ κύκλου) 

ε) Ψηφιδογραφίας - Υαλογραφίας (Α’ και Β’ κύκλου) 
στ) Αργυροχρυσοχοΐας (Α’ και Β’ κύκλου) 
ζ) Κεραμικής - Πηλοπλαστικής (Α’ κύκλου) 
η) Ωρολογοποιίας (Α’ κύκλου) 

3. ΤΟΜΕΑΣ Οικονομίας και Διοίκησης με ειδικότητες 
α) Υπαλλήλων Οικονομικών Υπηρεσιών (Α’ και Β’ κύ¬ 
κλου) 

β) Υπαλλήλων Διοίκησης (Α’ και Β’ κύκλου) 
γ) Ξενοδοχειακών Επιχειρήσεων (Α’ και Β’κύκλου) 

Ο μέγιστος αριθμός μαθητών δεν μπορεί να υπερβαίνει 
τους εξήντα δύο (62) ανά κύκλο (βάρδια). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2001 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. Φ1/240/Δ5/10065 (7) 

Χορήγηση άδειας ίδρυσης και λειτουργίας τομέων και 
ειδικοτήτων Β' κύκλου σπουδών ΤΈΈ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 2640/98 (ΦΕΚ 206 
τ.Α’), του Β.Δ. 685/72 (ΦΕΚ 196τ.Α’) του Π.Δ. 813/77 (ΦΕΚ 
259τ.Α’) και του άρθρου 14του Ν. 1966/91 (Α' 147). 

2. Τις αριθμ. 8/21.3.2001 και 14/29.6.2001 πράξεις του 
ΠΥΣΔΕ Β/θμιας Εκπ/σηςΔωδ/νήσου. 

3. Την αριθμ. ΣΤ5/25/26.4.2000 (ΦΕΚ 582/τ.Β’) κοινή 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων με θέμα: «αρμοδιότητες 
Υφυπουργού ΥΠΕΠΘ», αποφασίζουμε: 

Χορηγούμε στο Ιδιωτικό ΤΕΕ της Σαλακά Μαρίας του 
Επαμεινώνδα με την προσωνυμία «ΛΟΡΚΑΣ» άδεια ίδρυ¬ 
σης και λειτουργίας τομέων και ειδικοτήτων που θα λει¬ 
τουργήσουν στη Ρόδο στο κτίριο επί των οδών Καβάλας 
και Κιλκίς από το σχολικό έτος 2001 - 2002 ως εξής: 

1. ΤΟΜΕΑΣ Πληροφορικής - Δικτύων Η/Υ με ειδικότητα 
Υποστήριξης Συστημάτων και Δικτύων Υπολογιστών (Β’ 
κύκλου) 

2. ΤΟΜΕΑΣ Αισθητικής - Κομμωτικής με ειδικότητα Κομ¬ 
μωτικής Τέχνης (Β’ κύκλου) 

3. ΤΟΜΕΑΣ Εφαρμοσμένων Τεχνών με ειδικότητες 

α) Σχεδιασμού Εσωτερικών Χώρων (Β’ κύκλου) 

β) ΓραφικώνΤεχνών (Β’ κύκλου). 

2 Ο μέγιστος αριθμός μαθητών δεν μπορεί να υπερβαί¬ 
νει τους ογδόντα (80) ανά κύκλο (βάρδια). 

Η παρούσα αποτελεί προσθήκη στην άδεια που της χο¬ 
ρηγήθηκε με την αριθμ. Φ1 /72/Δ5/8368/1.9.1999 (Β’ 1748) 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2001 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. ΥΠΠΟ/ΔΙΛΑΠ/Γ/4086/49032 ( 8 ) 

Χαρακτηρισμός ως ιστορικών διατηρητέων μνημείων, κτι¬ 
ρίων του Βιομηχανικού Συγκροτήματος ΕΒΜΕΑ.Ε., 
(πρώην Τσαούσογλου) στη συμβολήτων οδών Πετρά- 
κη και Σ. Πολυκράτους στην περιοχή Αγ. Ιωάννη Ρέντη 
στην Αθήνα (που βρίσκεται σε εκκαθάριση βάσει των 
διατάξεων του Ν. 2190/1920 και ελέγχεται από την 
Εθνική Τράπεζα) με τον περιβάλλοντα χώρο τους μετά 
στοιχεία ΑΒΓ ... ΜΝΑ όπως ορίζεται στο συνημμένο 
τοπογραφικό διάγραμμα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» ΦΕΚ 61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 


2. Την ΥΑΥΠΠΟ/ΓΝΟΣ/57631/21.11.97 (ΦΕΚ 1080/ 
τ.Β'/5.12.97) με την οποία τροποποιείται η παρ. 8του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ 
τ.Β/28.11.91) «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γ εν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση του Τμήματος Νεωτέρων Μνημείων κα¬ 
θώς και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 28/5.10.2000, απο¬ 
φασίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις 
διατάξεις του Ν. 1469/50 και του άρθρ. 1 παρ. του Ν. 
2039/92 (Σύμβαση της Γρανάδας) τα παρακάτω κτίρια 
του Βιομηχανικού Συγκροτήματος ΕΒΜΕ Α.Ε. (πρώην 
Τσαούσογλου) στη συμβολή των οδών Πειραιώς και Σ. 
Πολυκράτους στην περιοχή Αγ. Ιωάννη Ρέντη στην Αθή¬ 
να, με τον περιβάλλοντα χώρο τους, όπως ορίζεται με τα 
στοιχεία ΑΒΓ ... ΜΝΑ στο συνημμένο τοπογραφικό διά¬ 
γραμμα. 

Το συγκρότημα από άποψη ιδιοκτησίας είναι σε εκκα¬ 
θάριση βάσει των διατάξεων του Ν. 2190/1920 και ελέγ¬ 
χεται από την Εθνική Τράπεζα. 

Τα κτίρια που χαρακτηρίζονται είναι τα παρακάτω: 

1) Το κτίριο Α χωρίς τη μεταγενέστερη προσθήκη 

2) Το κτίριο Β χωρίς τη μεταγενέστερη προσθήκη 

3) Το κτίριο Δ χωρίς τη μεταγενέστερη προσθήκη 

4) Το τμήμα του κτιρίου Γ, όπως σημειώνεται στο συ¬ 
νημμένο τοπογραφικό διάγραμμα (μέχρι του πλησιέστε- 
ρου προς την ευθεία ΑΒ φορέα) δεδομένου ότι το τμήμα 
αυτό αποτελεί χαρακτηριστικό δείγμα στατικού φορέα 
βιομηχανικού υπόστεγου με μπετονένια υποστηλώματα 
και σιδηρά κιγκλιδώματα. Τα παραπάνω κτίρια συνθέτουν 
ένα αξιόλογο δείγμα βιομηχανικών κατασκευών, είναι χα¬ 
ρακτηριστικά στοιχεία της αρχιτεκτονικής και βιομηχανι¬ 
κής φυσιογνωμίας της οδού Πειραιώς στις αρχές του Β’ 
μισού του 20ου αιώνα και, κατά συνέπεια έχουν σημαντι¬ 
κό κοινωνικό και τεχνολογικό ενδιαφέρον. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Σεπτεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 




770/ 777/*Οί/ ; 

